Τμήμα Κυβερνητικής Αποτελεσματικότητας των ΗΠΑ (DOGE)

To Τμήμα Κυβερνητικής Αποτελεσματικότητας των ΗΠΑ (DOGE), επίσημα Προσωρινός Οργανισμός Υπηρεσιών DOGE των ΗΠΑ, υπήρξε ένας προσωρινός οργανισμός υπό την Ψηφιακή Υπηρεσία DOGE των Ηνωμένων Πολιτειών. Παρά το όνομα, το Τμήμα Κυβερνητικής Αποτελεσματικότητας (DOGE) δεν ήταν ομοσπονδιακό εκτελεστικό τμήμα, η δημιουργία του οποίου θα απαιτούσε την έγκριση του Κογκρέσου των ΗΠΑ. Ο αρχικός δηλωμένος σκοπός του ήταν να μειώσει τις ομοσπονδιακές δαπάνες που θεωρεί ότι συνιστούν «σπατάλες, απάτες, και καταχρήσεις». Ωστόσο, σύμφωνα με το εκτελεστικό διάταγμα που το καθιέρωσε, ο επίσημος σκοπός του ήταν να «εκσυγχρονίσει την ομοσπονδιακή τεχνολογία και το λογισμικό για να μεγιστοποιήσει την κυβερνητική αποτελεσματικότητα και παραγωγικότητα». 

Η δημιουργία του οργανισμού ανακοινώθηκε από τον πρόεδρο των ΗΠΑ Ντόναλντ Τραμπ τον Νοέμβριο του 2024, λίγο πριν ξεκινήσει τη δεύτερη θητεία του. Επικεφαλής διορίστηκε, τότε, ο επιχειρηματίας και πλουσιότερος άνθρωπος του κόσμου, Ίλον Μασκ. Αρχικά, θα ηγείτο μαζί με τον επιχειρηματία, Βιβέκ Ραμασουάμι, αλλά στη συνέχεια αναφέρθηκε ότι ο Ραμασουάμι απομακρύνθηκε από τον Μασκ και άλλα μέλη του κύκλου του Τραμπ. Ο οργανισμός δημιουργήθηκε στις 20 Ιανουαρίου 2025 μέσω εκτελεστικού διατάγματος. Το Τμήμα Κυβερνητικής Αποτελεσματικότητας (DOGE) έχει γραφείο στο Κτήριο Εκτελεστικών Γραφείων του Eisenhower και θα έχει περίπου 20 υπαλλήλους.

Οι δράσεις του τμήματος περιελάμβαναν πρόσβαση σε κυβερνητικά συστήματα δεδομένων, οργάνωση μαζικών απολύσεων ομοσπονδιακών υπαλλήλων, καθώς και περικοπές σε επιστημονική έρευνα, πρωτοβουλίες σχετικά με την κλιματική αλλαγή και προγράμματα διαφορετικότητας, ισότητας και συμπερίληψης (DEI).

Πολλές από τις δράσεις του προσέλκυσαν κριτικές, με κατηγορίες ότι το τμήμα μεροληπτεί πολιτικά ή ότι επαναπροσδιορίζει την έννοια της σπατάλης με σκοπό να στοχοποιήσει ομοσπονδιακούς υπαλλήλους και προγράμματα. Πολλοί από τους ισχυρισμούς του τμήματος έχουν κριθεί ψευδείς ύστερα από εξέταση. 

Μεγάλο μέρος της διαμάχης γύρω από το τμήμα επικεντρώθηκε στην αβέβαιη νομική φύση αυτού και της ηγεσίας του. Ορισμένοι νομικοί εμπειρογνώμονες υποστήριξαν ότι ο διορισμός του Μασκ ως ηγέτη παραβίασε τους κανονισμούς του Συντάγματος των ΗΠΑ περί του διορισμού δημόσιων υπαλλήλων. Μέλη του Δημοκρατικού Κόμματος έχουν αναφερθεί στις ενέργειες του DOGE ως «πραξικόπημα» για αυτό τον λόγο.

 Σύλληψη 
Η ιδέα του DOGE συνδέθηκε με τις προεκλογικές υποσχέσεις του Τραμπ για μείωση των ομοσπονδιακών δαπανών και μείωση του μεγέθους της κυβέρνησης και του μεγέθους του ομοσπονδιακού δημοσιονομικού ελλείμματος.||||||

Η ιδέα του DOGE προέκυψε σε μια συζήτηση μεταξύ του Ίλον Μασκ και του Ντόναλντ Τραμπ, όπου ο Μασκ παρουσίασε την ιδέα ενός τμήματος για τον εξορθολογισμό της κυβερνητικής αποτελεσματικότητας. Τον Αύγουστο του 2024, ο Τραμπ δήλωσε σε μια προεκλογική εκδήλωση ότι, εάν εκλεγόταν, θα ήταν ανοιχτός στο να δώσει στον Μασκ έναν συμβουλευτικό ρόλο. Σε απάντηση, ο Μασκ έγραψε μια ανάρτηση στο μέσo κοινωνικής δικτύωσης,  X (ιδιοκτησίας του) λέγοντας «Είμαι πρόθυμος να υπηρετήσω», μαζί με μια εικόνα του που δημιουργήθηκε από τεχνητή νοημοσύνη (AI) να στέκεται μπροστά από ένα αναλόγιο με την ένδειξη «Department of Government Efficiency» («Τμήμα Κυβερνητικής Αποτελεσματικότητας»).  Το ακρωνύμιο DOGE του οργανισμού έχει περιγράφει ως αναφορά στο dogecoin, ένα κρυπτονόμισμα που προωθεί ο Μασκ. Αργότερα, έγινε η πρόταση από τον Τραμπ να ιδρυθεί ένα τέτοιο τμήμα και να διευθύνεται από τον Μασκ.

Ο Μασκ στην πρότασή του υποστήριξε ότι ο οργανισμός θα μπορούσε να συμβάλει στη μείωση του ομοσπονδιακού προϋπολογισμού των ΗΠΑ έως και 2 τρισεκατομμύρια δολάρια μέσω μέτρων όπως η μείωση της σπατάλης, η κατάργηση των πλεονάζοντων οργανισμών και η συρρίκνωση του ομοσπονδιακού εργατικού δυναμικού. Ο Ραμασουάμι δήλωσε επίσης ότι το Τμήμα Κυβερνητικής Αποτελεσματικότητας (DOGE) μπορεί να καταργήσει ολόκληρες ομοσπονδιακές υπηρεσίες και να μειώσει τον αριθμό των ομοσπονδιακών υπαλλήλων έως και 75%. Το Τμήμα DOGE μπορεί να επιχειρήσει να το κάνει αυτό μέσω της επανέκδοσης του Προγράμματος F (ένα Πρόγραμμα Πολιτικής/Ραντεβού σταδιοδρομίας). Ο Μασκ πρότεινε επίσης την ενοποίηση του αριθμού των ομοσπονδιακών υπηρεσιών από περισσότερες από 400 σε λιγότερες από 100.

Ο Μασκ έχει περιγράψει την απορρύθμιση ως το μόνο μονοπάτι προς το πρόγραμμα αποικισμού του πλανήτη Άρη της εταιρίας του, SpaceX, και υποσχέθηκε ότι «θα βγάλει την κυβέρνηση από την πλάτη των ανθρώπων και από την τσέπη τους».||||

Ο οργανισμός ήταν παρόμοιος με τις απόπειρες πριν από αυτόν, συμπεριλαμβανομένης της Επιτροπής Διατήρησης του προέδρου Θεόδωρου Ρούζβελτ, του διορισμού του J. Peter Grace, από τον πρόεδρο Ρόναλντ Ρήγκαν, για να ηγηθεί της Επιτροπής Έρευνας Ιδιωτικού Τομέα για τον Έλεγχο Κόστους και της Εθνικής Συνεργασίας για την Επανεφεύρεση της Κυβέρνησης, του αντιπροέδρου Αλ Γκορ.

 Σημειώσεις 

 Παραπομπές 

 Εξωτερικοί σύνδεσμοι 
 Επίσημη ιστοσελίδα


Κατηγορία:Λευκός Οίκος
Κατηγορία:Εκτελεστικοί κλάδοι κυβερνήσεως
Κατηγορία:Κυβέρνηση στις Ηνωμένες Πολιτείες
Κατηγορία:Πολιτική των Ηνωμένων Πολιτειών